Full stack fitness témájú webalkalmazás

Életünk során nagyon fontos, hogy vigyázzunk az egészségünkre. Ez rengeteg mindenen múlik, azonban az egyik legfontosabb eleme, a rendszeres testmozgás. Számomra az konditerem látogatás az, amivel megadom a testemnek a kellő mozgást és ez az egyik kedvenc tevékenységem. Ezért is tartom fontosnak, hogy ez minél inkább egy elérhető élmény legyen. Azonban rengeteg embernek idegen, vagy akár ijesztő elmenni az edzőterembe. Ennek több oka is van: nincs egy közös platform a személyi edzőkkel, ahol nyomon tudják követni a személy fejlődését, nem látják maguk előtt a megtett utat az edzés során, nehezen tudják összerakni az edzéstervüket és még rengeteg más.

Ennek az akadálynak leküzdéséhez segítek a szakdolgozatom során, amely arra fókuszál, hogy az edzőterem látogatás egy kényelmes, egyszerű és kiteljesülést adó elfoglaltság legyen, függetlenül attól, hogy ma kezdte az illető, vagy már 10 éve.

Az alkalmazásom célja az, hogy egy olyan felületet biztosítson, ami lehetővé teszi a saját fejlődés vizuális nyomon követését, egyszerű kommunikációs csatornát adjon más felhasználók és a saját személyi edzőik között, könnyen átlátható edzéstervek összerakását tegye lehetővé, részletes leírást tartalmazzon minden gyakorlathoz, illetve segítsen az időbeosztásban, hogy egy könnyen átlátható programterv legyen a felhasználók előtt.

Az alkalmazás funkcionális követelményei:

* Felhasználói fiókok kommunikációja
* Felhasználói edzésterv, időbeosztás létrehozása
* Tanácsok adása az alkalmazástól a felhasználónak
* Grafikon vagy egyéb vizuális eszközzel történő visszajelzés megjelenítése
* CI/CD implementálása

Az alkalmazás nem funkcionális követelményei:

Az adatok tárolásához SQL használata. Az Angular segítségével a kliens futtatható legyen a böngészőben, ami egy Java Spring Boot keretrendszeren fejlesztett szerverrel kommunikál.